# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Rhaglen Ardal Fenter a Byrddau Cynghori Ardaloedd Menter Ynys Môn, Dyfrffordd y Ddau Gleddau, a Port Talbot** |
| **DYDDIAD**  | **24 Mai 2024** |
| **GAN**  | **Jeremy Miles AS, Ysgrifennydd y Cabinet dros yr Economi, Ynni a'r Gymraeg** |

Rwy'n cyhoeddi heddiw y penderfyniad i beidio ag ailbenodi Byrddau Cynghori'r Ardaloedd Menter yn Ynys Môn, Dyfrffordd y Ddau Gleddau a Glannau Port Talbot. Daeth eu tymhorau presennol i ben ar 31 Mawrth 2024. Gyda strwythurau llywodraethu rhanbarthol newydd y Cyd-bwyllgorau Corfforaethol, Porthladdoedd Rhydd a Pharthau Buddsoddi'n cael eu datblygu, mae'n briodol felly rhesymoli rhai strwythurau llywodraethu.

Hoffwn gofnodi fy niolch i'r Cadeiryddion - Mr Roger Maggs MBE, Mr Stan McIlvenny OBE, a Mr Neil Rowlands - Aelodau'r Byrddau, yr awdurdodau lleol, a phartneriaid eraill yn yr holl Ardaloedd Menter am gyfrannu mewn ffordd mor arwyddocaol at wireddu amcanion ac effeithiau cadarnhaol yn eu hardaloedd dros nifer o flynyddoedd.

Mae datblygu economaidd rhanbarthol yn parhau i esblygu a datblygu a bydd yn rhaid wrth y lefel uchaf o gydweithio rhwng partneriaid a rhanddeiliaid er mwyn parhau i wireddu uchelgais y Llywodraeth hon ar gyfer Cymru decach, wyrddach a mwy llewyrchus.